Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu varoitti USA:ta olemaan hyväksymättä ydinsopimusta.
Hän rinnasti Iranin hallinnon ISIS-järjestöön.
USA:n presidentti Obaman mielestä pääministeri Netanjahu ei tarjonnut -
kelvollista vaihtoehtoa sopimukselle, jota Iran ja P5+1-maat muotoilevat.
EU:n ulkoministeri Mogherini sanoi, -
että ulkovaltojen ja Iranin ydinohjelmaneuvottelut sujuvat hyvin.
Puheessa USA:n kongressille Israelin pääministeri Netanjahu -
varoitti USA:ta olemaan hyväksymättä ydinsopimusta.
Hän rinnasti Iranin hallinnon ISIS-järjestöön.
Iranin ja ISISin välinen taistelu ei tee Iranista USA:n ystävää.
Iran ja ISIS kilpailevat taistelevan islamin kruunusta.
Toinen sanoo olevansa islamilainen tasavalta, toinen islamilainen valtio.
Kumpikin tahtoo islamilaisen militanttivaltakunnan -
Lähi-itään ja sitten koko maailmaan.
Sopimuksessa on kaksi päämyönnytystä: -
Ensiksikin Iranille jätetään laaja ydinohjelma -
ja toiseksi ohjelman rajoitukset puretaan noin kymmenessä vuodessa.
Siksi sopimus on niin huono.
Se ei tuki Iranin tietä ydinpommiin. Se viitoittaa Iranin tietä siihen.
USA:n ja Israelin suhteita kiristäneessä puheessa, -
jota monet Obaman kanssademokraatit boikotoivat, -
Netanjahu sanoi, että sopimus epävakauttaisi Lähi-idän -
käynnistämällä ydinasekilvan.
Sopimus, jonka pitäisi estää ydinaseiden määrän kasvu, -
herättäisi sen sijaan ydinasekilvan maailman vaarallisimmalla alueella.
Tämä sopimus ei ole hyvästit aseille vaan hyvästit asevalvonnalle.
Lähi-itä risteilisi pian ydinansalangoista.
Alue, jossa kahakat voivat käynnistää suuria sotia, -
muuttuisi ruutitynnyriksi.
Voin vain kehottaa maailman johtajia -
olemaan toistamatta menneisyyden virheitä.
Tulevaisuutta ei pidä uhrata tämän hetken tähden.
Vihamielisyyttä ei pidä sivuuttaa toivossa saavuttaa rauhan illuusio.
Vaikka Israelin pitäisi seistä yksin, Israel seisoo.
Puhe huipensi Netanjahun kampanjaa Obaman Iranin-politiikkaa vastaan -
ja aiheutti ennennäkemätöntä painetta johtajien suhteille.
Suurin uhka on muslimimilitanttien ja ydinaseiden liitto.
ISISin kukistaminen ja ydinaseiden salliminen Iranille -
olisi taistelun voittamista mutta sodan häviämistä. Sitä ei saa sallia.
USA:n presidentti Obama vastasi Netanjahun puheeseen, -
ettei hän kuullut Netanjahun tarjonneen -
kelvollisia vaihtoehtoja sopimukselle, jota Iran ja P5+1-maat muotoilevat.
Maat ovat USA, Venäjä, Kiina, Ranska, Iso-Britannia ja Saksa.
Hän kehotti USA:n kongressia olemaan arvioimatta ydinsopimusta -
ennen kuin sopimus on viimeistelty.
Tärkeimpään asiaan, eli siihen, kuinka Irania estetään saamasta ydinasetta, -
joka tekisi siitä paljon vaarallisemman -
ja antaisi sille laajemmat toimintamahdollisuudet Lähi-idässä, -
pääministeri ei tarjonnut toteuttamiskelpoisia vaihtoehtoja.
Selvennetään nyt, minkä pitäisi olla -
sekä USA:n että Israelin päähuoli.
Olen sanonut jo ennen kuin tulin presidentiksi, -
että ulkopolitiikan päätavoitteitani on estää Irania saamasta ydinasetta.
Kongressin ja kansainvälisten kumppaniemme kanssa -
me rakensimme erityisen tehokkaan pakotejärjestelmän, -
joka painosti Iranin neuvottelupöytään tosissaan.
He ovat nyt neuvotelleet reilun vuoden, -
ja sinä aikana Iran on jäädyttänyt ydinohjelmansa -
ja laimentanut osan vaarallisimmasta korkearikasteisesta uraanistaan.
Se on avautunut tarkastuksille, joita ei ennen ole nähty.
Muistakaa, että kun laadimme väliaikaissopimuksen, -
pääministeri Netanjahu piti lähes tarkalleen saman puheen siitä, -
kuinka vaarallinen sopimuksesta tulee.
Ja silti vuotta myöhemmin jopa Israelin tiedustelijoiden -
ja joidenkin Israelin hallituksen jäsenten on pitänyt tunnustaa, -
että sopimus on pitänyt Iranin jatkamasta ydinohjelmaansa.
Obama toisti kantansa, että hän suostuu ainoastaan sopimukseen, -
joka estää Irania saamasta ydinasetta.
Netanjahu saattoi väittää, että monet israelilaiset tukevat -
USA:n kongressin varoittamista Iranin mahdollisesta ydinsovusta.
Kriitikot olivat huolissaan, oliko varoittaminen sen arvoista, -
että erimielisyys Obaman hallinnon kanssa kasvoi.
Sionistisen liiton johtaja Jitzhak Herzog, -
Netanjahun suurin haastaja Israelin tulevissa vaaleissa, -
antoi virallisen vastauksen Netanjahun puheeseen -
vaalikampanjavierailulla lähellä Gazan rajaa.
Huomatkaa: pääministerinä olisin täysin sitoutunut varmistamaan, -
ettei Iran koskaan kehitä ydinasetta.
Siitä emme ole erimielisiä Netanjahun kanssa.
Mutta Sionistisen liiton lähestymistapa asiaan on erilainen.
Suojelemme Israelia ydinaseellista Irania vastaan tekemällä yhteistyötä -
liittolaistemme ja parhaan ystävämme USA:n kanssa, emme sitä vastaan.
Demokraatit ja republikaanit, siis koko USA:n poliittinen yhteisö, -
on aina tukenut yksimielisesti Israelin turvallisuutta.
Toivon, että päivän puhe ei vahingoita sitä ainutlaatuista yksimielisyyttä.
Vältän poliittista taktikointia tavoitteen saavuttamisessa -
ja teen luottamuksessa yhteistyötä kansainvälisten johtajien kanssa, -
jotta saisin vakuutettua, millainen on huono sopimus.
Varmistan siten, että saavutamme varmasti hyvän sopimuksen.
Tiedän, mitä on tehtävä. Maidemme pitää seistä yhdessä. Niin teemmekin.
EU:n ulkoministeri Mogherini sanoi, -
että ulkovaltojen ja Iranin ydinohjelmaneuvottelut sujuvat hyvin.
Hän puhui yhteisestä vastuusta hel- pottaa suotuisan tuloksen saamista.
Hän lisäsi, ettei mitään vähempää kuin hyvää sopimusta hyväksytä.
Neuvottelut sujuvat hyvin.
Olemme sitoutuneet helpottamaan hyvän sopimuksen solmimista.
Sanon kaikille epäilijöille, että me emme suostu huonoon sopimukseen.
Se tarkoittaa, että varmistamme perinpohjaisesti -
Iranin ydinohjelman täyden rauhanomaisuuden.
Siihen kaikki pyrkimyksemme tähtäävät koko ajan.
Iranin ulkoministeri Zarif ja USA:n ulkoministeri Kerry -
päättivät viimeisen tapaamisensa vain pari tuntia sen jälkeen, -
kun Obama sanoi, että Iranin pitää suostua -
arkaluontoisen ydintoiminnan keskeytykseen todistettavasti -
ainakin 10 vuodeksi, jotta sopimus kelpaa.
Myös Mogherini sanoi, että EU tukee USA:n ja Iranin keskustelua -
täysin omistautuneesti. Hän korosti, -
että EU:n turvallisuus tulevaisuudessa riippuu Iranin-neuvottelujen tuloksista.
Pyydän kaikkia julkisia toimijoita -
helpottamaan diplomaattisia pyrkimyksiä vaarantamisen sijaan.
Pyrkimykset ovat erittäin vakavia ja erittäin vaikeita.
Tämä on aika tehdä varmoja, joille- kuille vaikeita poliittisia päätöksiä.
Tämä on myös aika ottaa kollektiivista vastuuta, sillä lopulta tämä tuo -
lisää turvallisuutta kaikille, alkaen Lähi-idän toimijoista.
Kiitos seurasta!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen